Document ID: 32009D0322

KOMISIJAS LĒMUMS
(2009. gada 8. aprīlis)
par dažu vielu neiekļaušanu I, IA vai IB pielikumā Eiropas Parlamenta un Padomes Direktīvā 98/8/EK par biocīdo produktu laišanu tirgū
(izziņots ar dokumenta numuru C(2009) 2593)
(Dokuments attiecas uz EEZ)
(2009/322/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 1998. gada 16. februāra Direktīvu 98/8/EK par biocīdo produktu laišanu tirgū (1) un jo īpaši tās 16. panta 2. punkta otro daļu,
tā kā:
(1)
Komisijas 2007. gada 4. decembra Regulā (EK) Nr. 1451/2007 par 10 gadu darba programmas otro fāzi, kas minēta 16. panta 2. punktā Eiropas Parlamenta un Padomes Direktīvā 98/8/EK par biocīdo produktu laišanu tirgū (2), noteikts novērtējamo aktīvo vielu saraksts to iespējamai iekļaušanai Direktīvas 98/8/EK I, IA vai IB pielikumā.
(2)
Attiecībā uz vairākām minētajā sarakstā iekļautajām vielām/produktu veida kombinācijām visi dalībnieki ir pārtraukuši dalību pārbaudes programmā vai arī dalībvalsts, kas novērtēšanā izraudzīta par ziņotāju, nav saņēmusi pilnīgu dokumentāciju laika periodā, kas noteikts Regulas (EK) Nr. 1451/2007 9. pantā un 12. panta 3. punktā.
(3)
Tādēļ un atbilstīgi Regulas (EK) Nr. 1451/2007 11. panta 2. punktam, 12. panta 1. punktam un 13. panta 5. punktam Komisija informēja par to dalībvalstis. Minētā informācija 2008. gada 18. janvārī publiskota arī elektroniski.
(4)
Trijos mēnešos pēc minētās informācijas publiskošanas neviena persona vai dalībvalsts neizrādīja interesi pārņemt dalībnieka funkcijas saistībā ar attiecīgajām vielām un produktu veidiem.
(5)
Tādēļ atbilstīgi Regulas (EK) Nr. 1451/2007 12. panta 5. punktam attiecīgās vielas un produktu veidi nav jāiekļauj Direktīvas 98/8/EK I, IA vai IB pielikumā.
(6)
Šajā lēmumā paredzētie pasākumi ir saskaņā ar Biocīdo produktu pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Šā lēmuma pielikumā norādītās vielas un produktu veidus neiekļauj Direktīvas 98/8/EK I, IA vai IB pielikumā.
2. pants
Regulas (EK) Nr. 1451/2007 4. panta 2. punkta vajadzībām šo lēmumu piemēro no 2009. gada 1. marta.
3. pants
Šis lēmums ir adresēts dalībvalstīm.
Briselē, 2009. gada 8. aprīlī

Labels: 3
1
6